Author: kslimakova
Last saved by: spano
Company: MFSR

N á v r h

ZÁKON
z ......................2003,
ktorým sa mení a dopĺňa zákon č. 239/2001 Z. z.  o spotrebnej dani z minerálnych olejov v znení neskorších predpisov a o zmene a doplnení niektorých ďalších zákonov
Národná rada Slovenskej republiky sa uzniesla na tomto zákone:

Čl. I

Zákon č. 239/2001 Z. z. o spotrebnej dani z minerálnych olejov v znení zákona                              č. 582/2001 Z. z., zákona č. 74/2002 Z. z. a zákona č. 642/2002 Z. z. sa mení a dopĺňa takto:

1. 	V § 7 ods. 1 písm. a) sa suma „12 400 Sk“ nahrádza sumou  „13 900 Sk“,  v písmene b) sa suma „14 500 Sk“ nahrádza sumou  „17 000 Sk“, v písmene c) sa suma „11 800 Sk“ nahrádza sumou „13 900 Sk“, v písmene d) sa suma  „11 800 Sk“ nahrádza sumou „13 900 Sk“, v písmene e) sa suma „600 Sk“ nahrádza sumou „1 600 Sk“ a v písmene f) bode 1 sa suma  „4 300 Sk“ nahrádza sumou  „6 800 Sk“.

2.	V § 8 ods. 1 sa suma „4 100 Sk“ nahrádza sumou  „6 200 Sk“.

3. V § 14 ods. 2 písm. a) sa nad slovo „štát“ umiestňuje odkaz 13a).
     Poznámka pod čiarou k odkazu 13a) znie: 
     „13a) Zákona Národnej rady Slovenskej republiky č. 82/1994 Z.z. o štátnych hmotných rezervách v znení neskorších predpisov.“.
4. V § 15 ods. 7 sa nad slovo „štát“ umiestňuje odkaz 13a).

5. § 36 sa dopĺňa odsekom 15, ktorý znie:

„(15) Colné riaditeľstvo na žiadosť právnickej osoby, ktorá je prevádzkovateľom daňového skladu a skladuje minerálny olej osobitného určenia, ktorého vlastníkom je štát^13a) a nemá skladovacie nádrže úradne ociachované a vybavené vhodným ciachovaným meracím zariadením na meranie množstva pretečeného minerálneho oleja, špecifickej hmotnosti a teploty pri príjme a výdaji [§ 12 ods. 2 písm. b) bod 3], vydá povolenie na prechodnú dobu do splnenia uvedených podmienok, najdlhšie však do 30. apríla 2004.“. 

Čl. II

Zákon Národnej rady Slovenskej republiky č. 310/1993 Z. z. o spotrebnej dani z piva v znení zákona Národnej rady Slovenskej republiky č. 180/1994 Z. z., zákona Národnej rady Slovenskej republiky č. 304/1995 Z. z., zákona č. 340/1999 Z. z., zákona č. 250/2000 Z. z. a zákona č. 391/2002 Z. z. sa mení a dopĺňa takto :

1.V § 2 sa vypúšťajú písmená b) a c) vrátane poznámok pod čiarou k odkazu 1.
  Doterajšie písmeno d) sa označuje ako písmeno b).

2. § 2a sa vypúšťa.

3. § 5 a 6 vrátane nadpisov znejú: 
„§ 5

Základ dane

     Základom dane je množstvo piva v hektolitroch a obsah alkoholu v  pive  v objemových percentách alkoholu.“.

§ 6 

Sadzba dane

(1) Sadzba dane  je 250 Sk na hektoliter  a objemové percento alkoholu, pričom sa prihliada len na celé objemové percentá alkoholu.

(2) Ak na daňovom doklade nie je uvedený obsah alkoholu v pive, pre výpočet dane platí, že dodané pivo má obsah osem objemových percent alkoholu.“.

4. V § 7 odsek 1 znie:
„ (1) Daň sa vypočíta ako súčin množstva piva v hektolitroch, percent alkoholu a príslušnej sadzby dane.“.

5. V § 9 ods. 2 písmeno d) znie:
„ d) množstvo piva v hektolitroch, obsah alkoholu v objemových percentách, kód kombinovanej nomenklatúry, “.

6. V § 9 ods. 5 sa za prvú vetu vkladá nová druhá veta, ktorá znie:
„  Daňový doklad pri dovoze musí obsahovať aj údaje podľa odseku 2 písm. d). “.

Čl. III
Zákon Národnej rady Slovenskej republiky č. 312/1993 Z. z. o spotrebnej dani z tabaku a tabakových výrobkov v znení zákona Národnej rady Slovenskej republiky č. 182/1994 Z. z., zákona Národnej rady Slovenskej republiky č. 304/1995 Z. z., zákona Národnej rady Slovenskej republiky č. 386/1996 Z. z., zákona č. 367/1997 Z. z.,  zákona č. 333/1998 Z. z., zákona č. 334/1998 Z. z., zákona č. 152/1999 Z. z., zákona č. 339/1999 Z. z., zákona č. 253/2000 Z. z., zákona č. 582/2001 Z. z., zákona č. 449/2002 Z. z. a zákona č. 641/2002 Z. z. sa mení takto:

 § 6 vrátane nadpisu znie:
„§ 6
Sadzby dane
Sadzby dane z tabakových výrobkov  sa ustanovujú takto:
číselný znak  		opis tovaru               			   	sadzba dane	  
colného 								 
sadzobníka                                                                                                                                     

2401 30 00		tabakový zvyšok 			        1 350,00 Sk/kg
2402 a 2403   		cigary, cigarky 			    	   1,40 Sk/kus 
			cigarety s dĺžkou do 70 mm vrátane	               1,40 Sk/kus	
			cigarety s dĺžkou nad 70 mm 	               1,40 Sk/kus	
2403			cigaretový tabak na vlastnoručné 
			šúľanie cigariet			          1 350,00 Sk/kg     	
2403			ostatný tabak na fajčenie vrátane 
			tabakového zvyšku			          1 350,00 Sk/kg
2403			žuvací tabak a šnupací tabak		           1 350,00 Sk/kg.“.

Čl. IV 

Zákon Národnej rady Slovenskej republiky č.309/1993 Z.z. o spotrebnej dani z vína v znení zákona Národnej rady Slovenskej republiky č. 179/1994 Z.z., zákona Národnej rady Slovenskej republiky č. 304/1995 Z.z., zákona č. 251/2000 Z.z., zákona č. 430/2001 Z.z. a zákona č. 390/2002 Z.z. sa mení a dopĺňa takto:

1.	 § 2 sa dopĺňa písmenom i), ktoré znie:
     „i) vinárom fyzická osoba, ktorá vyrobila víno len pre vlastnú spotrebu.“.
2.	 § 4 sa dopĺňa písmenom e), ktoré znie:
     „e) vinár, ktorému vznikla daňová povinnosť podľa § 8 písm. h).“.

3.	§ 6 vrátane nadpisu znie:
„§ 6
Sadzby dane
 	(1) Sadzby dane sa ustanovujú takto:
    a) tiché víno                                                                                                           2 500 Sk/hl,
    b) šumivé víno                                                                                                       2 500 Sk/hl,
    c) medziprodukty                                                                                                   4 000 Sk/hl.
     (2) Ak bol pri výrobe medziproduktu v tuzemsku použitý preukázateľne zdanený lieh, platiteľ odvedie daň vo výške rozdielu medzi daňou pripadajúcou na vyrobené množstvo medziproduktu a daňou pripadajúcou na použitý lieh.“.
4.   § 8 sa dopĺňa písmenom h), ktoré znie:
    „h) vinárovi dňom predaja alebo výčapu vína za odplatu.“.

5. § 10 sa dopĺňa písmenom h), ktoré znie:
    „h) vyrobené vinárom a spotrebované vinárom, jeho rodinnými príslušníkmi alebo jeho hosťami bez odplaty.“.
6. § 11 sa dopĺňa odsekom 4, ktorý znie: 
„(4) Platiteľ má nárok na vrátenie zaplatenej dane len do výšky dane vypočítanej podľa sadzby dane platnej v deň vzniku daňovej povinnosti.“.
7.  § 12 sa dopĺňa odsekom 4, ktorý znie:

       „(4) Platiteľ uvedený v § 4 písm. e) je povinný podať daňové priznanie najneskôr nasledujúci pracovný deň po vzniku daňovej povinnosti podľa § 8 písm. h). “.

8. § 13 sa dopĺňa odsekom 5, ktorý znie:
„(5) Platiteľ uvedený v § 4 písm. e) je povinný v prípade vzniku daňovej povinnosti podľa § 8 písm. h) zaplatiť daň v lehote  na podanie daňového priznania podľa § 12 ods. 4).“.
  
9.  V § 14 ods. 1 sa za slovo „Platiteľ“ vkladá text, ktorý znie: „s výnimkou podľa odseku 7“. 

10.   § 14 sa dopĺňa odsekom 7, ktorý znie:
       „(7) Na platiteľa dane podľa § 4 písm. e) sa nevzťahuje povinnosť registrácie. Daňový  
    úrad vedie evidenciu platiteľov podľa podaných daňových priznaní. “.

11.V § 15 sa za odsek 5 vkladá nový odsek 6, ktorý znie:
 „(6) Ak daňový úrad zistí, že vinár predal víno a nesplnil povinnosť podľa § 12 ods. 4 a § 13 ods. 5, uloží mu pokutu vo výške dane pripadajúcej na zistené množstvo predaného vína, najmenej však 5 000 Sk.“.
Doterajší odsek 6 sa označuje ako odsek 7.

Čl. V
Tento zákon nadobúda účinnosť 1. júla 2003.